Inibizzjoni – ċaħda taċ-ċittadinanza - egħmil imwettaq MALTA QORTI ĊIVILI Digriet Kamerali Segretarja Parlamentari Għar-Riformi Ċittadinanza u Simplifikazzjoni tal- Proċessi amministrattivi; u l-Avukat Ġenerali; u Uffiċjal Kap Eżekuttiv tal- Aġenzija Identita' Malta fil-kwalita' tiegħu ta' Rappreżentant Legali u Ġuridiku tal-imsemmija Aġenzija; u Kap tat-Taqsima taċ-Ċittadinanza fi Ħdan l-Aġenzija Identita' Malta; u l-Uffiċjal tal-Immigrazzjoni; u Kummissarju tal-Pulizija Rat ir-rikors ippreżentat fis-6 ta' Diċembru 2019 mir-rikorrent li permezz tiegħu talab il-ħruġ ta' mandat t'inibizzjoni kontra l-intimati biex jinżammu milli jesegwixxu d-deċiżjoni meħuda fit-2 ta' Diċembru 2019 mis-Segretarja Parlamentari u li konsegwentement l-Aġenzija Identita` Malta b'ittra tat-3 ta' Diċembru 2019 talbet lir-rikorrent jirritorna ċ-ċertifikat tiegħu ta' ċittadinanza sabiex jiġi kkanċellat; Rat id-digriet tagħha tal-istess data li permezz tiegħu laqgħet ir-rikors proviżorjament, tat lill-intimati għaxart ijiem għar-risposta, u appuntat ir-rikors għas-smiegħ għat-30 ta' Diċembru 2019; Rat ir-risposta tal-intimati; Rat l-atti l-oħra tar-rikors; Ikkunsidrat: Semgħet lill-avukati difensuri tal-partijiet jitrattaw bil-fomm il-mertu ta' din il- proċedura waqt l-udjenza tat-30 ta' Diċembru 2019; Illi l-egħmil suġġett tat-talba tar-rikors diġa` twettaq; Illi r-rikorrent ma wera l-ebda jedd prima facie li għandu xi jħares; Għal dawn il-motivi: Tiċħad it-talba tar-rikorrent kif dedotta fir-rikors promotur tiegħu. Spejjeż a kariku tar-rikorrent. Mogħti kameralment fil-31 ta' Diċembru 2019.